
Avtale om bruk av grunn til hundekjørerløype på stedsnavn

mellom 

Grunneiers navn (gbr.nr.)

 og

 Klubbens navn (org.nr.)

1. Bakgrunn - formål
(Klubbens navn) ønsker å kunne gi et godt helårs/vinter/sommer løypetilbud for hundekjøring, trening, konkurranse, mosjon, rekreasjon og naturopplevelser på (stedsnavn). 

Deler av (grunneiers navn), heretter grunneiers eiendom er en naturlig del av den nye traseen. Det er enighet mellom partene om at (klubbens navn), kan legge til rette for en hundekjørertrase over (grunneiers navns) eiendom, rydde plass og vedlikeholde denne.
Formålet med avtalen er å regulere ny trase, rettigheter og plikter mellom (klubbens navn) og grunneier. 
2. Avtaleparter – fysisk utforming

Denne avtalen gjelder for gbr.nr x/xx, og er etter samme mal som tilsvarende avtaler mellom (klubbens navn) og øvrige grunneiere i området. 

(Klubbens navn), eller den klubben utpeker, gis tillatelse til å utføre tiltak i tråd med denne avtalen. 
3. Hundekjørertrase – fysisk utforming 

(Klubbens navn) har rett til å anlegge og vedlikeholde løypetrase med følgende utforming: 
3.1 Utbredelse, bredde dekke, lysåpning
Forslag til ny trase over gbr.nr x/xx er indikert med grønt i vedlagt kart, og vil ha en lengde på ca …… meter (m) og totalt ca …… m2. 
Ryddebredden må være på ca …… m, som tilsvarer en bruksbredde på ……… og en kantbredde på ca ….….m. 
Løypetraseen skal være grus-/flis dekket og ikke ha fast dekke/asfalt. Se vedlagt kart datert…………. .
Tilpasninger av traseens yttergrense kan, etter avtale med grunneier, justeres for å få en hensiktsmessig utforming av traseen i forhold til terrenget. 

Inngrep for å opparbeide den nye traseen skal gjennomføres så skånsomt som mulig. (Klubbens navn) skal lage en oversikt over tiltak for opparbeiding av traseen, som må skriftlig godkjennes av grunneier. 

3.2 Skilting
Traseen kan merkes og skiltes for informasjonsformål. Skilt og merking skal ikke festes til levende trær. 
4. Drift av løypenett

Det kan tidsmessig brukes maskinelt utstyr til oppkjøring av løyper i traseen. Grener/kvister kan fjernes for å sikre en lysåpning som er lik gruset bredde. 

(Klubbens navn) har rett til å ferdes i løypetraseen med maskinelt utstyr for å vedlikeholde løypen hele året. 

(Klubbens navn) skal sørge for at området holdes ryddig, og at avfall og søppel fra aktiviteten langs traseen blir fjernet etter endt vintersesong. 

Der traseen krysser vedlikeholdte gjerder, sørger (klubbens navn) for at disse blir satt opp innen 10.mai og ikke blir tatt ned før etter 15.oktober. 

5. Drift og transport i løypetraseer

Der løypetrase er en del av eksisterende driftsveg, eller der det er hensiktsmessig for grunneier å benytte den som driftsveg, har grunneier rett til transport for sin næringsvirksomhet i disse. Grunneier skal unngå unødvendig sperring eller ødelegging av trase og løype. 
6. Drøftingsmøte – dialog
(Klubbens navn) skal årlig kontakte grunneier for synspunkter på gjennomføring av avtalen, og eventuelt innkalle til drøftingsmøte. 

7. Økonomisk godtgjørelse

Som vederlag for disponering av grunn, eventuelle driftsmessige ulemper og antatt produksjonstap, betaler (klubbens navn) en årlig godtgjørelse. 

Godtgjørelsen beregnes etter antall kvadratmeter (m2) med løypetrase på eiendommen og en sats pr m2. Forslag til løypetrase er på………..m2. Traseen inngår i beregningsgrunnlaget når den er opparbeidet og kan inngå i løypenettet. Tas deler av traseen ut, eller traseen legges ned, tas den ut av beregningsgrunnlaget. Satsen reguleres hvert år, iht siste års utvikling i konsumprisindeksen per. 1 april i utbetalingsåret. Første regulering av godtgjørelsen blir i 20xx. 
Godtgjørelsen utbetales forskuddsvis den……….hvert år før vintersesongen starter. 

Økonomisk kompensasjon for eventuell skade på eiendommen pga. uaktsom kjøring med maskin, med den følge at det oppstår skader på eiendom, drenering, trær, påviselig avlingsskade m.m., inngår ikke i den årlige godtgjørelsen. Både grunneier og (klubbens navn) skal informere om eventuelle skader straks de oppdages. 

8. Endring av avtalen – varighet, oppsigelse
Denne avtalen gjelder for 5 år fra dato xx.xx.20xx, og forlenges deretter automatisk i perioder på 5 år så lenge den ikke er oppsagt. Eventuell oppsigelse må varsles minst ett år før avtaleperioden fra opphørstidspunkt. 
Dersom avtalen opphører, skal (klubbens navn) rydde eiendommen og fjerne anlegg på denne innen 1 år fra opphørstidspunktet. 

Forhold som er regulert i avtalen kan endres dersom begge parter er enige om dette. Slike endringer skal dokumenteres skriftlig som signerte tillegg til avtalen, alternativt at avtalen i sin helhet endres. 

9. Tinglysning
(Klubbens navn) kan tinglyse avtalen som heftelse på eiendommen. Kostnadene ved dette bæres av (klubbens navn). 

10.  Tvister 
Uenigheter som måtte oppstå mellom partene om forståelse av avtalen eller gjennomføring av denne, skal søkes løst gjennom dialog og forhandling.

Dersom enighet ikke oppnås, løses tvisten etter reglene i tvisteloven. 
Ved vesentlig mislighold kan avtalen sies opp med 1 års varsel, uavhengig av punkt 8. 

Sted, dato: ……………………………………………

_________________________                                                  ________________________

Klubbens navn





     Grunneier

